JEGYZŐKÖNYV

amely készült **2018. május 30-án** Üröm Község Önkormányzat **Pénzügyi és Gazdasági Bizottságának és Környezetvédelmi- és Településfejlesztési Bizottságának együttes** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Erdész Béláné bizottsági tag

Kelemen Márta bizottsági tag

Szabó Olga bizottsági tag

Szilvási Károly bizottsági tag

Badacsonyi László bizottsági tag

Papp Ákos bizottsági tag

Dr. Császár Albert bizottsági tag

Hajdúné Solti Irén bizottsági tag

Hári László bizottsági tag

Reinerné Tóth Ildikó bizottsági tag

**Igazoltan távol:**

Buzás Katalin bizottsági tag

Ficze Bálint bizottsági tag

Madarász Lászlóné bizottsági tag

Storcz Botond bizottsági tag

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítja, hogy a 15 fős bizottságból 11 fő jelen van, az ülés határozatképes, azt megnyitja.

Javaslom jegyzőkönyv-vezetőnek Szél-Takács Viktóriát hitelesítőnek pedig Kelemen Mártát.

A bizottság egyhangúlag elfogadta jegyzőkönyv-vezetőnek Szél-Takács Viktóriát hitelesítőnek Kelemen Mártát.

**Bertalan János**: Az írásban kiküldött napirendi javaslatokon kívül, van-e egyéb napirendi javaslat?

Amennyiben nincs, úgy aki egyetért az írásban kiküldött napirendekkel az kérem, hogy szavazzon.

A **Pénzügyi és Gazdasági Bizottság és Környezetvédelmi- és Településfejlesztési Bizottság** 11 igen 0 nem 0 tartózkodás mellett az alábbi napirendeket fogadta el:

1. **Üröm Község 2018-2023-ig szóló un. II. környezetvédelmi programjának véleményezése.**

**Előadó: bizottság elnöke**

1. **A Völgyliget lakóparkban közterület elnevezésére javaslat véleményezése.**

**Előadó: bizottság elnöke**

1. **A Zöld-Bicske Nonprofit Kft. településen végzett hulladékszállítási tevékenységéről szóló tájékoztatójának véleményezése.**

**Előadó: bizottság elnöke**

**4.)   A benyújtott útpályázatok előkészítéséhez szükséges tervezői szerződés véleményezése.**

**Előadó: Bizottság elnöke**

**5.)   A non-profit szervezeteknek 2017-ben nyújtott támogatások felhasználásáról szóló tájékoztató véleményezése.**

**Előadó: Bizottság elnöke**

**6.)   Bizottsági javaslat a József Nádor Általános Iskola szociálisan rászorult tanulóinak kirándulásához való hozzájárulásról.**

**Előadó: Bizottság elnöke**

**7.)   A tagóvoda játszóudvarában lévő fűtőolaj tárolótartály kármentesítési munkáira vonatkozó szerződés és járulékos költségek véleményezése.**

**Előadó: Bizottság elnöke**

**8.)   Az Üröm, Fő térnél elhelyezett lámpás csomópont működési költségeinek viselésére vonatkozó megállapodás véleményezése.**

**Előadó: Bizottság elnöke**

**9.)   Üröm, Szegfű utca lakóinak fekvőrendőr telepítésére, illetve nem telepítésére vonatkozó kérelmeiben bizottsági javaslat kialakítása.**

**Előadó: Bizottság elnöke**

**A bizottság az elfogadott napirendeknek megfelelően megkezdte érdemi munkáját.**

1. **Napirendi pont:**

**Üröm Község 2018-2023-ig szóló un. II. környezetvédelmi programjának véleményezése.**

**Előadó: Bizottság elnöke**

**Bertalan János:** Az önkormányzat 2005-2011-ig szóló környezetvédelmi programja az akkor hatályos környezetvédelmi törvény előírásaival összhangban készült el, melyet a törvényi előírásoknak megfelelően véleményezett a megyei környezetvédelmi igazgatási szerv és szakmai véleményét megadta. A környezetvédelmi program tervezet elkészítésére 2017-ben adott megbízást a képviselő-testület a RENATUR 2005 Bt-nek. A program első része rövid összefoglalót tartalmaz a 2005-2011-ig szóló környezetvédelmi programról, majd röviden összefoglalva ismerteti az akkor hatályos környezetvédelmi jogszabályokat. A program elkészítése során észrevételeztük, hogy túl sok feladat került meghatározásra, és ez financiálisan megfelelő forrás biztosításával nincs alátámasztva, tehát csak azok a feladatok kerüljenek be az 5 éves programba megfelelően súlyozva, melyek végrehajtását anyagilag is finanszírozni tudja az önkormányzat.

A Bizottságnak javaslom, hogy a beterjesztett programot gondosan tanulmányozza át és csak azokat a feladatokat tűzze ki célul és jelölje meg 5 évre szóló feladatul, melyeket finanszírozhatónak tart.

A véleményezett programtervezetet még a megyei környezetvédelmi szakigazgatási tervhez is fel kell terjeszteni, melyet szakmailag véleményezni fog.

**Kérdés-észrevétel:**

**Szilvási Károly:** A program elkészítésével megbízott cég részletes anyagot készített elő, de túl terjedelmes, nem tudjuk részleteiben értelmezni, hogy, ha elfogadja a bizottság, az milyen terhet ró az elkövetkezendő években az önkormányzatra.

**Reinerné Tóth Ildikó:** Mikorra kell elfogadni a most beterjesztett programot? Mert véleményem szerint el kellene hívni a következő bizottsági ülésre a megbízott céget, aki készítette a programot, hogy részletesen be tudjon számolni és kérdéseket tudjunk feltenni részére.

**Badacsonyi László**: Így nem tudunk dönteni. Én is egyetértek azzal, hogy hívjuk meg a cég képviselőjét, aki személyesen elő tudja adni részünkre a tanulmány tartalmát.

**Bertalan János:** Amennyiben nincs több vélemény, úgy szavazásra bocsátom, aki javasolja, hogy a következő bizottsági ülésre hívjuk meg a cég képviselőjét, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**1/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1. Támogatja a Képviselő-testület felé, hogy Üröm környezetvédelmi programtervezetével összefüggésben - mely 2019-től 2023-ig szól – jelen ülés keretében ne dönstön, javasolja, hogy a következő Bizottsági ülésre hívja meg a cég képviselőjét, hogy szóban ismertesse az elkészített programot.
2. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 05. 30.

Felelős: bizottság elnöke

1. **Napirendi pont:**

**A Völgyliget lakóparkban közterület elnevezésére javaslat véleményezése.**

**Előadó: Bizottság elnöke**

**Bertalan János:** A Völgyliget lakóparkban egyre intenzívebben folynak az építkezések és a leendő beköltözők (ingatlantulajdonosok) szorgalmazzák az utca, azaz a közterület elnevezését. Ezen a területrészen a képviselő-testület már egyes közterületek elnevezésében döntött, de kimaradt a 3502/3 hrsz, illetve a 3463 hrsz-ú út elnevezése.

Javasoljuk, hogy az utca a Fácán nevet kapja.

**Kérdés-észrevétel**:

**Reinerné Tóth Ildikó**: Az lenne a kérés, hogy a Völgyliget sétány nevet kapja az érintett utca. Jobban illene a többi utcanévhez és egy hosszú utcáról van szó.

**Bertalan János:** Amennyiben nincs több vélemény, úgy szavazásra bocsátom, aki javasolja, hogy a Völgyliget sétány utcanevet kapja a 3502/3 és a 3463 hrsz-ú út, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**2/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1. Támogatja a Képviselő-testület felé, hogy Az Üröm, Völgyliget lakóparkba a 3502/3 és a 3463 hrsz-ú útnak a Völgyliget sétány nevet adja.
2. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 05. 30.

Felelős: bizottság elnöke

1. **Napirendi pont:**

**A Zöld-Bicske Nonprofit Kft. településen végzett hulladékszállítási tevékenységéről szóló tájékoztatójának véleményezése.**

**Előadó: Bizottság elnöke**

**Bertalan János:** A képviselő-testület 2018. évi munkaterve tartalmazza a Zöld Bicske Kft. hulladékszállítási tevékenységével kapcsolatos beszámoló napirendre tűzését. A Kft. ügyvezetője, Teszár Tamás úr írásban küldte meg beszámolóját a 2017-es évről, mely bizonyos szállítási mennyiségeket tekintve 2016. évre vonatkozó adatokat is tartalmaz, tehát van összehasonlításra is lehetőség. A beszámoló röviden összefoglalja a közszolgáltatás keretében végzett tevékenységét, a településünkről elszállított hulladékok mennyiségét. Problémaként jelzi, hogy a zöldhulladék elszállítása esetében minden egyes zöldhulladék zsákot át kell vizsgálniuk, miután a lakosság részéről sok esetben betontörmelék és vas is belekerül a zöldhulladék közé. Ugyancsak problémaként említi, hogy Ürömön a 2658 lakás ellenére 2201 élő szerződésük van, tehát 457 háztartás nem szerződött. Problémaként említi még, hogy a Kft-nek elavult a gépparkja, legutoljára 2004-ben tudtak új szállító járműveket beszerezni.

**Kérdés-észrevétel**:

**Reinerné Tóth Ildikó**: Úgy gondolom, hogy a szolgáltató oldja meg a problémákat, ne az önkormányzat. Országos probléma a szemétszállítás megszervezése.

**Szilvási Károly**: A szolgáltatónak kellene hangot adni, hogy nem kapnak finanszírozást, mi itt települési szinten nem tudjuk megoldani a problémákat, csak jelezni tudjuk a lakossági igényeket.

**Bertalan János:** Amennyiben nincs több vélemény, úgy szavazásra bocsátom, aki javasolja elfogadni a Zöld Bicske Nonprofit Kft. ügyvezetője által írásban előterjesztett beszámolóját kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**3/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1. A Zöld Bicske Nonprofit Kft. ügyvezetője által írásban előterjesztett beszámolóját, mely Üröm közigazgatási területén 2017-ben végzett hulladékgazdálkodási közszolgáltatási tevékenységéről szól, megismerte.
2. A beszámolóban foglalt információk, a bizottság személyes tapasztalataira is figyelemmel az írásos tájékoztatót tudomásul veszi, de a kifogásokat nem tudja elfogadni, a problémák megoldására hatékony, gyors megoldásokat vár.
3. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 05. 30.

Felelős: bizottság elnöke

**4.) Napirendi pont:**

**A benyújtott útpályázatok előkészítéséhez szükséges tervezői szerződés véleményezése.**

**Előadó: Bizottság elnöke**

**Bertalan János a bizottság elnöke:**

A Bizottság tárgyalta azt a 2 db útpályázatot, melyben a testület is döntött az áprilisi ülésen. Az egyik nettó 80 mFt-ot meghaladó pályázat, a másik 15 millió Ft-ot, ez utóbbi esetében vállalni kellett az önrészt is, 2 250 eFt-ot. A most tárgyalandó téma ezzel a két pályázattal függ össze, nevezetesen a tervező által előkészített anyag, mely a pályázati idő rövidsége miatt igen sürgős volt, így nem került sor a tervezői szerződés aláírására, ezt kell most pótolni a bizottságnak, pedig véleményeznie. Két szerződés van, mint említettem, az egyik a 80 mFt-os pályázathoz, míg a másik a 15 mFt-oshoz.

Kérdés-észrevétel?

**Kelemen Márta**: egyértelmű a pályázat beadása.

**Bertalan János:** Amennyiben nincs több vélemény, úgy szavazásra bocsátom, aki támogatja a szerződés elfogadását, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**4/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1. Támogatja a Képviselő-testület felé, hogy az útpályázatokhoz szükséges tervezői előkészítő munkálatokra vonatkozó tervezői szerződéseket jóváhagyja.
2. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 05. 30.

Felelős: bizottság elnöke

**5.) Napirendi pont:**

**A non-profit szervezeteknek 2017-ben nyújtott támogatások felhasználásáról szóló tájékoztató véleményezése.**

**Előadó: Pénzügyi bizottság elnöke**

**Bertalan János**: Részletes, írásos tájékoztató kerül a testület elé. Megnyugtató, hogy valamennyi támogatott szervezet a célnak megfelelően használta fel, a kapott támogatási összeget. Ugyancsak pozitívum, hogy a belső ellenőrzés megállapításai szintén összhangban vannak a tájékoztatóban leírtakkal. Kisebb hiányosságok elsősorban a bizonylatoknál voltak megállapíthatóak.

Kérdés-hozzászólás? Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a Képviselő-testület felé a tájékoztató elfogadását, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**5/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

**1)**  A non-profit szervezetek támogatásának felhasználásáról szóló tájékoztató elfogadását javasolja a Képviselő-testület felé.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018. 05. 30.

Felelős: bizottság elnöke

**6.Napirendi pont:**

**Bizottsági javaslat a József Nádor Általános Iskola szociálisan rászorult tanulóinak kirándulásához való hozzájárulásról.**

**Előadó: Bizottság elnöke**

 Előadó: Pénzügyi bizottság elnöke

**Bertalan János:** 71 fő szociálisan rászorult gyermek év végi kirándulásának támogatását kéri az intézmény igazgatója. A beadvány érinti a 8. évfolyam diákjait. Úgy gondolom, hogy gyermekenként 2000 Ft-tal támogathatná az önkormányzat, ez sokat segítene a rászorult családokon. Összesen 142 000 Ft támogatásról van szó.

 Kérdés-észrevétel?

**Vidákovits Tibor:** Úgy gondolom, hogy egyedi kérelem alapján kellene a jövőben dönteni arról, hogy ki a rászorult.

**Kelemen Márta:** A jövőre nézve javasolom, hogy korábban kerüljön a Bizottság elé a kérelem, miután egyedi kérelem alapján az osztályfőnök eldöntötte ki rászorult.

**Bertalan János:** Amennyiben nincs több észrevétel, úgy szavazásra bocsátom, aki támogatja a 142 000 Ft odaítélését, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**6/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1) Támogatja a Képviselő-testület felé, hogy az általános iskola szociálisan rászorult diákjait, gyermekenként 2000 Ft/fő támogatásban részesítse az év végi kiránduláson való részvétel lehetőségét megteremtve.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

 Határidő: 2018. 05. 30.

 Felelős: Bizottság elnöke

**7. Napirendi pont:**

**A tagóvoda játszóudvarában lévő fűtőolaj tárolótartály kármentesítési munkáira vonatkozó szerződés és járulékos költségek véleményezése.**

 Előadó: Bizottság elnöke

**Bertalan János**: A bizottsági tagok előtt is ismeretes, hogy a tagóvoda udvarán, a játszótéri eszközök telepítési munkálatai során, egy évtizedekkel ezelőtt lefektetett olajtároló tartály került elő. Ennek a kármentesítési munkálatait azonnal el kellett végeztetni, addig a játékok telepítését végző vállalkozó nem tudta a megkezdett munkáját folytatni. A tartály kiváltására vonatkozó szerződés elkészült bruttó 2 millió Ft-ot meghaladó a költség, melyet saját forrása terhére kell az önkormányzatnak biztosítania.

Kérdés-észrevétel? Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a szerződés aláírását, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**7/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1.) Javasolja a képviselő-testületnek, hogy 849 200 Ft+Áfa, azaz bruttó 1 078 484 Ft-tal hagyja jóvá a szerződést, tekintettel arra, hogy a vállalkozó által megszabott díj túl magas.

2.) Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.05.30.

Felelős: bizottság elnöke

**8.) Napirendi pont:**

**Az Üröm, Fő térnél elhelyezett lámpás csomópont működési költségeinek viselésére vonatkozó megállapodás véleményezése.**

**Előadó: Bizottság elnöke**

**Bertalan János:**  A Közút Nonprofit Zrt. kezdeményezése, hogy részarányosan a Post előtti lámpás csomópont működési költségeit megállapodás keretében fedezzük. Ugyanebben a megállapodásban kéri, hogy az önkormányzat a javítás költségeire képezzen évente tartalékalapot, melynek mértéke évi 200 eFt lenne, mely összeg fel nem használat esetén, mint elkülönített alap átmenne a következő évekre.

Kérdés-vélemények?

**Szilvási Károly**: Ezt eddigis fizettük?

**Erdész Béláné**: Mennyi ilyen költsége van már az önkormányzatnak, hogy törvényi kötelezettségből adódóan fizetnünk kell.

**Bertalan János**: Amennyiben nincs több hozzászólás, úgy szavazásra bocsátom, aki támogatja a megállapodást a Képviselő-testületnek elfogadásra, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**8/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1.) Támogatja a képviselő-testület felé, az Ürömi lámpás csomópont működési költségeihez való hozzájárulás, továbbá a nagyobb javításokra a tartalékképzésre vonatkozó megállapodás jóváhagyását.

2) Felkéri a bizottság elnökét hogy a határozatot a képviselő-testület soros ülésén ismertesse.

 Határidő: 2018. 05.30.

 Felelős: Bizottság elnöke

**9.) Napirendi pont:**

**Üröm, Szegfű utca lakóinak fekvőrendőr telepítésére, illetve nem telepítésére vonatkozó kérelmeiben bizottsági javaslat kialakítása.**

Előadó: Bizottság elnöke

**Bertalan János**: Két kérelem érkezett a Szegfű utcában lakóktól, az első kérelmet 17-en írták alá, hogy 4 db forgalomcsillapító küszöb telepítését kérik, a második kérelmet viszont közel 30-an írták alá, hogy nem kérik. Az érdekessége ennek a kérelemnek, hogy a nem kérők jelentős része az, aki korábban kérte, de meggondolta magát, mivel nincs is nagy átmenő forgalom az utcában.

Kérdés-hozzászólás: Nem volt.

**Bertalan János**: Aki azzal ért egyet, hogy ne költsön arra az önkormányzat, hogy fekvőrendőröket telepítsen, ha azt nem kérik, az kérem, hogy szavazzon.

A Pénzügyi és Gazdasági Bizottság és a Környezetvédelmi- és Településfejlesztési Bizottsága 11 igen szavazattal, ellenszavazat és tartózkodás nélkül az alábbi határozatot hozta.

 Üröm község Önkormányzat Pénzügyi és Gazdasági Bizottságának és Környezetvédelmi- és Településfejlesztési Bizottságának

**9/2018. (V. 30.) számú határozata**

 ***Pénzügyi és Gazdasági Bizottság és Környezetvédelmi- és Településfejlesztési Bizottsága:***

1. Azt támogatja, hogy az önkormányzat ne telepítsen fekvőrendőröket a Szegfű utcába, miután az utca lakóinak többsége azt nem kéri.
2. Felkéri a bizottság elnökét, hogy a határozatot a Képviselő-testület soros ülésén

 ismertesse.

Határidő: 2018.05. 30.

Felelős: bizottság elnöke

**További napirend, illetve hozzászólás hiányában Bertalan János elnök az ülést 17.00 órakor bezárta.**

Üröm, 2018. május 30.

 Szél-Takács Viktória Bertalan János

 jegyzőkönyvvezető elnök

jegyzőkönyv hitelesítő bizottsági tag:

Kelemen Márta

…………………….